
Parlamentul României

Camera Deputaţilor

Comisia pentru muncă şi protecţie socială
	Bucureşti,
	12 aprilie 2023

	Nr.
	4c-9/387


AVIZ

asupra proiectului de Lege privind aprobarea Ordonanţei Guvernului nr.8/2023 pentru modificarea şi completarea Legii nr.422/2001 privind protejarea monumentelor istorice
În temeiul art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată cu dezbaterea şi avizarea proiectului de Lege privind aprobarea Ordonanţei Guvernului nr.8/2023 pentru modificarea şi completarea Legii nr.422/2001 privind protejarea monumentelor istorice, trimis cu adresa 
nr.PLx 207/2023 din 27 martie 2023.
Membrii Comisiei au examinat proiectul de lege mai sus-menţionat şi documentele conexe în şedinţa din 5 aprilie 2023.
În urma finalizării dezbaterilor, membrii comisiei au hotărât, cu majoritate de voturi (2 voturi împotrivă), avizarea favorabilă a proiectului de lege în forma adoptată de Senat.

